Filmanmeldelse:«The Gallows» 

Horror i hengende snøre. 

USA. 
15 år. 
Regi: 
Travis Cluff, Chris Lofing. 

Med: Cassidy Gifford, Reese Mishler, Pfeifer Brown. 

Hvori «funnet filmmateriale»-skrekksubsjangeren når et foreløpig bunnmål. 

I en film der den sjøsyke, håndholdte kamera-ikkeføringen kan gjøre hvem som helst oppkastsyk, de fire ungdommene i sentrum er slike «douchebags» man helst ser ryddet av veien så fort som mulig og mesteparten av spenningen knytter seg til når det evinnelige videokameraet skal gå tomt for batteri. 

Plot: 
I 1993 døde det en ung mann i galgen under en high school-oppsetting av et teaterstykke. 
Nå, over 20 år senere, skal en ny gruppe ungdommer sette opp det samme stykket igjen. 
Hvorfor? 
Derfor. 
Jammen dumt!! 

Faktafans kan notere seg med at «kidsa» heter det samme til fornavn i virkeligheten som de gjør i filmen – kanskje regissørene (for ja, det er to av dem) har vondt for navn – og at hun blonde med puppene, Cassidy Gifford, er datter av det amerikanske morgen-TV «legenden» Kathie Lee. 

Lange, uspennende passasjer avløses av nye, lange uspennende passasjer. 
Det er en sånn film som gir en lyst til å gå opp til lerretet og fike til det. 
«Smokk! 
Der har du får å kaste bort alles tid». 

MORTEN STÅLE NILSEN 
